**Тадбиркорликни янада ривожлантириш бўйича берилган таклифлар натижалари юзасидан  
МАЪЛУМОТ**

| **Т/р** | **Таклиф** | **Ҳужжат рақами ва санаси** |
| --- | --- | --- |
|  | Маҳаллий тадбиркорлар ўртасидаги шартномавий муносабатларда юзага келадиган **форс-мажор** ҳолатлари тўғрисида объектив хулоса бериш ваколатини Палата зиммасига юклаш ва бунинг қонуний асосларини яратиш | Ўзбекистон Республикаси Президентининг 2021 йил 15 сентябрдаги  [**ПФ-6314-сонли Фармони**](https://lex.uz/docs/5635417) *(2-банд)* |
|  | Юртимизда тадбиркорлар қўллаб-қууватлаш ва уларни эътироф этиш мақсадида **“Тадбиркорлар куни”** сифатида алоҳида санани белгилаш. | Ўзбекистон Республикасининг 2021 йил 23 декабрдаги [**ЎРҚ**-**739-сонли Қонуни**](https://e-qaror.gov.uz/uz/site/download-text?id=376202&lang=uz)*(1-модда)* |
|  | Қишлоқ хўжалигига мўлжалланмаган ер участкаларини мулк ҳуқуқи асосида аукцион орқали сотишда давлат активларини сотишда қўлланиладиган уч йилгача **бўлиб-бўлиб тўлаш** тартибини жорий этиш таклиф этилади. | Ўзбекистон Республикаси Президентининг 2022 йил 8 апрелдаги  [**ПФ-101-сонли Фармони**](https://lex.uz/ru/docs/5947775)*(2-банд)* |
|  | Палата аъзоси бўлган тадбиркорлик субъектлари фаолиятида ўтказиладиган текширишлар **фақат Палата мутахассислари иштирокида** амалга оширишини белгилаш. | Ўзбекистон Республикаси Президентининг 2021 йил 15 сентябрдаги [**ПФ-6314-сонли Фармони**](https://lex.uz/docs/5635417) *(5-банд)* |
|  | Хусусий инвестициялар жалб этишни янада  қўллаб-қувватлаш ва жойларда зарур ишлаб чиқариш инфратузилмасини ривожлантириш мақсадида, **хорижий ва маҳаллий инвесторларнинг** қиймати **200 млрд сўм**дан ошадиган инвестиция лойиҳалари **ташқи инфратузилмасини яратиш харажатларининг бир қисмини давлат томонидан қоплаб бериш**. | Ўзбекистон Республикаси Президентининг 2021 йил 25 августдаги  [**ПҚ-5233-сонли** **Қарори**](https://lex.uz/ru/docs/5600126) *(7-банд)* |
|  | 2021 йил 1 сентябрдан бошлаб, 2023 йил 1 сентябрга қадар **республика ҳудудида туристик (меҳмонхона) йиғимни ундириш тартибини** бекор қилиш. | Ўзбекистон Республикаси Президентининг 2021 йил 25 августдаги [**ПҚ-5232-сонли** **Қарори**](https://lex.uz/docs/5599831) *(1-банд)* |
|  | Ўзбекистон Республикаси Вазирлар Маҳкамасининг 2003 йил  13 февралдаги 75-сон қарори билан тасдиқланган Ўзбекистон Республикасида чакана савдо қоидаларига **савдо автомати орқали чакана савдо қилиш** *(вендинг)* фаолиятини тартибга солишни назарда тутувчи қоидалар киритиш. | Ўзбекистон Республикаси Вазирлар Маҳкамасининг 2021 йил 3 августдаги  [**ВМ-485-сон Қарори**](https://lex.uz/docs/5546373)*(5-илова)* |
|  | 2021 йил 1 октябрдан бошлаб экспорт қилинадиган товарлар учун ишлатилган, ҳақиқатда олинган товарлар (хизматлар) бўйича тўланиши лозим бўлган (тўланган) қўшилган қиймат солиғи суммасини солиқ тўловчининг Ўзбекистон Республикасидаги банк ҳисобварағига **чет эл валютаси тушуми келиб тушишидан қатъий назар** ҳисобга олиш тартибини жорий этиш. | Ўзбекистон Республикаси Президентининг 2021 йил 24 августдаги [**ПҚ-5231-сонли** **Қарори**](https://lex.uz/docs/5599666)*(1-банд)* |
|  | 2020 йил 1 январдан бошлаб махсус иқтисодий зоналар иштирокчиларига фойда солиғи бўйича имтиёзлар бекор бўлганлиги муносабати билан мазкур солиқ имтиёзларининг фойдаланилмай қолган қисми 2020 йил 1 октябрга қадар махсус иқтисодий зона иштирокчиларининг реестрига киритилган иштирокчилар учун, улар томонидан киритилган инвестициялар ҳажмидан келиб чиққан ҳолда, улар реестрга киритилган санадан бошлаб **3 йилдан 10 йилгача бўлган муддатларда тўлиқ қўллаш**. | Ўзбекистон Республикаси Президентининг 2021 йил 14 сентябрдаги [**ПҚ-5243-сонли** **Қарори**](https://lex.uz/docs/5633649) *(1-банд)* |
|  | Тижорат банкларидан хорижий валютада олинган кредитлар миллий валютага ўтказилганда амалдаги компенсация тақдим этиш тўғрисидаги шартномалари мавжуд бўлган тадбиркорлик субъектларининг эквиваленти 1 миллион АҚШ долларидан, фоиз ставкаси Марказий банк асосий ставкасининг 1,75 бараваридан ошмайдиган кредитларнинг асосий ставкадан ошадиган, лекин 5 фоизли пунктдан кўп бўлмаган қисми бўйича фоиз харажатларини қоплаш учун Тадбиркорлик фаолиятини қўллаб-қувватлаш давлат жамғармаси томонидан компенсация тақдим этиш. | Ўзбекистон Республикаси Президентининг 2021 йил 27 октябрдаги  [**ПҚ-5268-сонли** **Қарори**](https://lex.uz/uz/docs/5696124?ONDATE=27.10.2021%2000) *(2-банд)* |
|  | Уста-шогирд анъаналари асосида ёшларга ҳунар ўргатаётган кулоллар шогирдлар тайёрлаши, зарур хом ашё сотиб олиши ёки шогирдларни иш ҳақи билан таъминлаши учун субсидия ажратиш ишларини жадаллаштириш. | Ўзбекистон Республикаси Президентининг 30.12.2021 йилдаги [**ПҚ-77-сонли** **Қарори**](https://lex.uz/docs/5807559) *(3-банд)* |
|  | Тошкент, Нукус шаҳарлари ва вилоят марказларида ҳунармандлар ишлаб чиқарган маҳсулотлар савдосига ихтисослашган ҳунармандчилик маҳсулотлари **савдо павильонларини** ташкил этиш. | Ўзбекистон Республикаси Президентининг 30.12.2021 йилдаги [**ПҚ-77-сонли** **Қарори**](https://lex.uz/docs/5807559) *(6-банд)* |